เนื่องจากเดินไปเที่ยวตลาดนัดคลองผดุงกรุงเกษมแล้วคนเยอะมากกกกก จนไม่ได้ช้อปอะไรเลย เราเลยลองเปิดวงในหาร้านขายขนมอร่อยๆ ดูค่ะ ตึ่ง ตึ๊ง และแล้วก็เห็นร้านนี้ "ซาลาเปาอร่อย" อยู่ในระยะเดินถึง เพียงแค่เดินเข้าถนนนครสวรรค์ไปอีกหนึ่งแยกเท่านั้น ว่าแล้วก็ไปตามล่าซาลาเปากันค่ะ

ร้านซาลาเปาอร่อยอยู่เยื้องๆ กับเซเว่นเลยค่ะ หาไม่ยาก ตามแอพไปก็ถึงเลย ตอนไปถึงนั้นเหลือซาลาเปาแค่ไส้หมูสับกับไส้งาดำ ก็เลยซื้อมาอย่างละลูก ลูกละ 17 บาท แล้วก็จัดการเดินกินไปเรื่อยๆ ...ซาลาเปาร้านนี้ลูกใหญ่ดีค่ะ สำหรับไส้หมูสับก็ไส้เยอะดี รสชาติหมูสับกลมกล่อม มีกลิ่นซอสเล็กๆ ในไส้ ส่วนไส้งาดำนี่รู้เลยว่าโฮมเมดเพราะไส้ไม่ละเอียดเท่าไหร่ค่ะ ยังมีงาดำเป็นเม็ดๆ ออกรสหวานนิดนึง แต่เราชอบนะคะ อร่อยดีค่ะ โดยรวมแล้วถือว่าคุ้มค่าคุ้มราคามาก เรากินไปหมดสองลูกนี่ก็ไม่ต้องกินข้าวเย็นเลย อิ่มสุดๆ 